بو یون جورابلار قدیم زامانلار هر چاربورجلونون ائوینده هنرمند آنالاریمیزین اَللری ایله توخوناردی.
ال ایشلری و هنرلری قدیم زامانلاردان آذربایجانیمیزین آیری یئرلرینه تای چاربورج خالقینین ایچینده ده دیَرلی بیر یئره صاحب اولموشدور. اؤزللیکله چاربورج خانیملاری آراسیندا قدیم زامانلاردان بو گؤزل هنرلرین داوامی اولوب و سینهدن سینهیه و اَلدن اله دولانیب بو گونوموزه چاتمیشدیر. چاربورج خانیملاری بیر خاص اوستاد یانینا گئتمهدن و بیر خاص تعلیم گؤرمهدن یالنیز اؤز جوشغون فیکیرلرینین گؤزل قریحهسیندن فایدالانیب و چوخ دیرلی بیر اثرلر یارادیبلار.
قدیم زامانلاردا چاربورجدا توخونان بیر کیلیم. کیلیمی چاربورجدا هَوه (həvə) آدیندا بیر وسیله ایله توخویاردیلار. کیلیم توخویانلارین قاباقدان حاضیر اولان هئچ بیر ترسیملی اولگوسو (نقشهسی) اولمازدی و اونون بوتون گؤزل طرحلری توخوجونون فیکریندن جوشاردی.
تَرریک / تَرلیک / (tərrik): چوخ گؤزل و نیمیتلی بیر بؤرک (پاپاق) کی قاجار زامانی چاربوج خانیملاری بو پاپاغی تیکیب و چپی اؤرتَندن سونرا (چپینین اوستوندن) باشلارینا قویاردیلار. تررییی بوگون آذربایجان خانیملارینین میّلی پالتارلاریندا گؤرمک اولار. یوخاریداکی ترریک 100 ایلدن چوخ قیدمتی واردیر کی چاربورجلو بیر ننهنین آناسیندان قالان یادگاردیر.
جئجیم / جاجیم: چاربورجون شاغی طایفالاری ایچینده قویون یونو ایله توخونان بیر یئرآلتی.
بیر آیری گؤزل طرحده توخونان “یون جورابی”. بو جوراب قویونلارین یونو ایله و بویاقچینین (رنگرز) گؤزل بویاقلاری ایله و هابئله چاربورجلو ننهلرین جوشغون هنرلری ایله توخونوب.
قالیش (رئزین) باشماق ایله قیش فصلینده یون جورابسیز گزمک اولمازدی. لاب بئله آدامین قیچی دوناردی.
جهره: بوتون بو گؤردویوز ال ایشلری قویونلارین یونو ایله عمله گلیر. آنجاق بو یونلری ایپه تبدیل ائلهین وسیلهنین آدی “جهره”دیر. جهرهنی چاربورجلو آنالار فیرلاندیریب یونو اریهردیلر.
نصیر سخی جنابلاریندان جهرهدن عکس سالماق ایمکانین یاراتدیغی اوچون تشکر ائلیریک.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab